অধীনতামূলক মিত্রতা নীতির  গুরুত্ব ( Significance of  Subsidiary  Alliance ) .
Channel: LEARNING HISTORY
Date: 22/05/2020

লর্ড ওয়েলেসলি প্রবর্তিত অধীনতামূলক মিত্রতা নীতির শর্তগুলি ছিল - ১. এই চুক্তি মেনে যে দেশীয় রাজা ব্রিটিশের সঙ্গে মিত্রতার সূত্রে আবদ্ধ হবেন , তিনি হবেন অধীনস্থ রাজ্য এবং ব্রিটিশ সার্বভৌমত্ব তিনি স্বীকার করে নেবেন । ২. মিত্রতাবদ্ধ রাজ্যে একটি স্থায়ী ইংরেজ সৈন্যবাহিনী মোতায়েন করা হবে । এই সৈন্যবাহিনীর ব্যয় নির্বাহের জন্য ঐ রাজ্যের রাজা ইংরেজ কোম্পানিকে তার রাজ্যের একাংশ প্রদান করবেন । ৩.প্রত্যেক মিত্রতাবদ্ধ রাজ্যের রাজধানীতে একজন ব্রিটিশ রেসিডেন্ট উপস্থিত থাকবেন । ৪.কোম্পানির অনুমতি না নিয়ে দেশীয় বন্ধু রাজ্য অন্য কোনো রাষ্ট্রের সঙ্গে কোনো রকম সম্পর্ক স্থাপন করতে পারবেন না । ৫. ইংরেজ কোম্পানির অনুমতি না নিয়ে কোনো অ-ইংরেজ ইউরোপীয়কে দেশীয় রাজ্যের প্রশাসনে নিয়োগ করা যাবে না । ৬.কোম্পানি প্রতিশ্রুতি দেয় যে  মিত্রতাবদ্ধ রাজ্যের আভ্যন্তরীণ রাজনীতিতে হস্তক্ষেপ করবে না । প্রসঙ্গত উল্লেখ্য ,লর্ড ওয়েলেসলি অধীনতামূলক মিত্রতা নীতির উদ্ভাবক ছিলেন না । ঐতিহাসিক ম্যালকম বলেছেন যে , ওয়েলেসলি অধীনতামূলক মিত্রতা নীতির স্রষ্টা নন , লর্ড ক্লাইভ থেকে সব ব্রিটিশ রাজপুরুষ এই ধরনের চুক্তি করেন । ম্যালকম লিখেছেন , " Alliances of the same character as those formed by Lord Wellesley had been entered into by almost all his predecessors from Lord Clive downwards ." বস্তুত কর্ণাটক ও অযোধ্যা সম্পর্কে এই নীতি পূর্বেই অনুসৃত হয়েছিল । অবশ্য একথা অনস্বীকার্য যে , এই ধরনের নীতি পূর্বে সরকারীভাবে গৃহীত হয় নি । সেক্ষেত্রে লর্ড ওয়েলেসলি সর্বপ্রথম সরকারী অনুমোদন ক্রমে অধীনতামূলক মিত্রতা নীতি গ্রহণ ও প্রয়োগ করেছিলেন । অধীনতামূলক মিত্রতা নীতির প্রয়োগ :
১৭৯৮ খ্রিস্টাব্দে হায়দ্রাবাদের নিজাম সর্বপ্রথম অধীনতামূলক মিত্রতা নীতি গ্রহণ করেন ।